Νεοκλής Αβδάλας

Ο Νεοκλής Αβδάλας (Αθήνα, 4 Φεβρουαρίου 2006) είναι Έλληνας επαγγελματίας καλαθοσφαιριστής. Με ύψος 2,03 μέτρα αγωνίζεται ως σούτινγκ γκαρντ και πόιντ γκαρντ στο κολεγιακό πρωτάθλημα των Η.Π.Α για λογαριασμό του Βιρτζίνια Τεκ. Είναι ο μικρότερος γιος του πρώην μπασκετμπολίστα Δημήτρη Αβδάλα.

 Ακαδημία 
Ο Νεοκλής Αβδάλας ξεχώρισε με τη φανέλα της ακαδημίας της ΚΑΕ Παναθηναϊκός ΆΚΤΟΡ  στο Πανελλήνιο Παίδων 2021, όντας ο κορυφαίος παίκτης των πράσινων και μέλος της καλύτερης πεντάδας της διοργάνωσης. Ειδικότερα, σημείωνε κατά μέσο όρο 16.6 πόντους, 8.8 ριμπάουντ, 3.8 ασίστ, 1.2 κλεψίματα και 1.6 μπλοκ σε πέντε συμμετοχές.

 Σταδιοδρομία 
 Παναθηναϊκός (2021-2025) 
Ο Αβδάλας ξεκίνησε την επαγγελματική του σταδιοδρομία το 2021, στον Παναθηναϊκό, με προπονητή τον Δημήτρη Πρίφτη.(Greek) Παναθηναϊκός: Στα πλάνα του Πρίφτη ο 15χρονος Νεοκλής Αβδάλας Στις 17 Οκτωβρίου 2021, κόντρα στον Ιωνικό για το Πρωτάθλημα Ελλάδας, έγινε ο νεότερος παίκτης που έκανε ντεμπούτο στη διοργάνωση με τη φανέλα του Παναθηναϊκού, όντας 15 χρονών, οχτώ μηνών και 14 ημερών ξεπερνώντας το ρεκόρ του Βασίλη Χαραλαμπόπουλου. Επίσης έγινε συνολικά ο τρίτος νεότερος παίκτης που αγωνίστηκε σε αγώνα της διοργάνωσης πίσω από τους Παπαγιάννη (με τη φανέλα του Περιστερίου) και Μαντζούκα (με τη φανέλα του Προμηθέα Πατρών). Την 1η Νοεμβρίου, στη δεύτερη συμμετοχή του σε αγώνα του Πρωταθλήματος Ελλάδας, κόντρα στον Κολοσσό Ρόδου, έγινε ο νεότερος σκόρερ των «πρασίνων» στην Α1 κατηγορία πετυχαίνοντας πέντε πόντους όντας 15 ετών, 8 μηνών και 28 ημερών. Στις 10 Δεκεμβρίου, έγινε ο νεότερος παίκτης στην ιστορία που σκοράρει στην Ευρωλίγκα. Κόντρα στην Άλμπα Βερολίνου (νίκη 82-67), σκόραρε δυο πόντους και σε ηλικία 15 ετών, 10 μηνών και 6 ημερών με το κάρφωμα που πέτυχε στον αιφνιδιασμό, έγινε ο νεότερος παίκτης που σκόραρε ποτέ στη διοργάνωση. Μάλιστα αυτό ήταν το ντεμπούτο του αθλητή στην Ευρωλίγκα. Στις 28 Ιανουαρίου 2022, υπέγραψε το πρώτο επαγγελματικό συμβόλαιο της καριέρας του με τους "πράσινους", το οποίο έχει διάρκεια πέντε χρόνων.

 Α.Σ Καρδίτσας (2023-2024) 
Στις 20 Σεπτεμβρίου 2023, ανακοινώθηκε ο μονοετής δανεισμός του στον Α.Σ. Καρδίτσας. Τη σεζόν 2023-24, είχε κατά μέσο όρο από 2,67 πόντους ενώ παράλληλα μάζευε 2,38 ριμπάουντ και μοίραζε 0,76 ασίστ σε 12:43 λεπτά συμμετοχής στους 21 αγώνες. Στις 7 Ιουλίου 2024, κέρδισε το βραβείο του Καλύτερου Νέου Παίκτη στο Πρωτάθλημα Ελλάδας.

 Περιστέρι (2024-2025) 
Στις 25 Ιουλίου 2024, συμφωνήθηκε ο δανεισμός του στο Περιστέρι μέχρι το καλοκαίρι του 2025. Στις 8 Ιουλίου 2025, έλαβε διπλή διάκριση καθώς κέρδισε τον τίτλο του καλύτερου νέου και του πιο βελτιωμένου παίκτη του Πρωταθλήματος Ελλάδας.

 Εθνική ομάδα 
 Εθνική Ελλάδας Παίδων 
Ο Αβδάλας εκπροσώπησε την Εθνική Ελλάδας κάτω των 16 ετών στο Διεθνές Τουρνουά κάτω των 16 που διεξήχθη στη Μεσσήνη μεταξύ 28 Ιουλίου και 31 Ιουλίου 2021, όπου συμμετείχαν Ελλάδα, Κροατία, Πολωνία και Π.Γ.Δ.Μ. (Greek) Διεθνές Τουρνουά Παμπαίδων U15 στη Μεσσήνη Ο Αβδάλας ήταν ο πρώτος σκόρερ της Ελλάδας, σημειώνοντας 68 πόντους σε τέσσερις αγώνες.(Greek) Ο 15χρονος Νεοκλής Αβδάλας στα πλάνα Πρίφτη για Παναθηναϊκό Το καλοκαίρι του 2022, συμμετείχε στο Ευρωμπάσκετ U16 στο οποίο η Εθνική Πάίδων κατέκτησε την τέταρτη θέση, αφού ηττήθηκε στον μικρό τελικό από τη Γαλλία 65-46. Ο Αβδάλας πραγματοποίησε εξαιρετικό παιχνίδι στον προημιτελικό με το Ισραήλ, σκοράροντας 29 πόντους (7/14 δίποντα, 3/8 τρίποντα, 6/8 βολές) με 6 ριμπάουντ, 1 ασίστ, 2 κλεψίματα, 3 κοψίματα σε 32’13’’ και είχε συμβολή σε καθοριστικά σημεία της αναμέτρησης. Συνολικά στη διοργάνωση μέτρησε 14.7 πόντους, 4.1 ριμπάουντ, 2 ασίστ, 1.9 κλεψίματα, 0.9 μπλοκ και 3 λάθη και αναδείχτηκε μέλος της καλύτερης πεντάδας της διοργάνωσης.

 Τίτλοι 
 Συλλογικοί 
 Παναθηναϊκός 
 Σούπερ Καπ Ελλάδας: (2021)
 Euroleague (2024)

 Ατομικοί 
 Ελληνικό All-Star Game: (2023)
 2x Καλύτερος Νέος Παίκτης στο Πρωτάθλημα Ελλάδας: (2024, 2025)
 Πιο Βελτιωμένος Παίκτης στο Πρωτάθλημα Ελλάδας: (2025)

 Ρεκόρ 
 Νεότερος σκόρερ στην ιστορία της Ευρωλίγκα
 Νεότερος σκόρερ σε αγώνα Ευρωλίγκα στην ιστορία του Παναθηναϊκού
 Νεότερος παίκτης που αγωνίζεται σε αγώνα Ευρωλίγκα στην ιστορία του Παναθηναϊκού
 Νεότερος παίκτης που αγωνίζεται σε αγώνα Πρωταθλήματος Ελλάδας στην ιστορία του Παναθηναϊκού

 Παραπομπές 

Κατηγορία:Έλληνες καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων